พอดีประจำเดือนมาไม่ปกติ แล้วมีเพศสัมพันธ์กับแฟน พอไปเข้าห้องน้ำมันเลอะกางเกง ตอนแรกเข้าใจว่าเป็นประจำเดือน ลองเอาทิชชู่มาเช็ดเป็นสีชมพู (ไม่ได้ทานยาคุมกำเนิดด้วย) ประจำเดือนไม่มาประมาณ 3-4 เดือนแล้วค่ะ อยากทราบว่าจะท้องมั้ยคะหรือเป็นโรคอะไรมั้ยคะ(แอบกลัวหน่อยๆ)
สวัสดีค่ะ หากประจำเดือนไม่มานาน 3-4 เดือน แล้วที่ผ่านมาได้เคยมีเพศสัมพันธ์ แนะนำควรตรวจหาการตั้งครรภ์ดูก่อนค่ะ หากตรวจพบการตั้งครรภ์ เลือดที่ออก ก็อาจมาจากบริเวณปากมดลูก ซึ่งมักจะมีเลือดมาหล่อเลี้ยงมากขึ้นในขณะที่ตั้งครรภ์ ทำให้เมื่อมีเพศสัมพันธ์ อาจเกิดเลือดออกในปริมาณเล็กน้อยได้ แต่หากเลือดยังคงออกมาอีกเรื่อยๆ หรือมีปวดท้องน้อยมาก แนะนำควรรีบไปพบสูติ-นรีแพทย์โดยเร็ว เพราะอาจเกิดจากการแท้งหรือท้องนอกมดลูกได้แต่หากตรวจไม่พบการตั้งครรภ์ การที่ประจำเดือนไม่มานานหลายเดือน อาจเกิดจากโรคอ้วน การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น ดังนั้น หากไม่ได้เกิดจากการตั้งครรภ์และประจำเดือนยังคงไม่มา แแนะนำควรไปพบแพทย์เพื่อหาสาเหตุค่ะ